CELEX: 32021D0722
Language: da
Date: 2021-05-03 00:00:00
Title: Kommissionens afgørelse (EU) 2021/722 af 3. maj 2021 om fornyelse af mandaterne for tre eksisterende medlemmer af Det Europæiske Rådgivende Statistiske Udvalg og om udnævnelse af to nye medlemmer

4.5.2021   
               
               
                  DA
               
               
                  Den Europæiske Unions Tidende
               
               
                  L 154/5
               
            
         KOMMISSIONENS AFGØRELSE (EU) 2021/722
         af 3. maj 2021
         om fornyelse af mandaterne for tre eksisterende medlemmer af Det Europæiske Rådgivende Statistiske Udvalg og om udnævnelse af to nye medlemmer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets afgørelse nr. 234/2008/EF af 11. marts 2008 om nedsættelse af et europæisk rådgivende statistisk udvalg og om ophævelse af Rådets afgørelse 91/116/EØF (1), særlig artikel 4, stk. 1, litra a), og
         ud fra følgende betragtninger:
         
                     (1)
                  
                  
                     Ved Kommissionens afgørelse 2016/C12/02 (2) blev der udnævnt fire medlemmer af Det Europæiske Rådgivende Statistiske Udvalg (»udvalget«) for en periode på fem år. Disse medlemmers mandat udløb den 31. december 2020. Tre af medlemmerne har indvilliget i at få fornyet deres mandat.
                  
               
                     (2)
                  
                  
                     Et af de fire medlemmer, der er udnævnt ved afgørelse 2016/C12/02, kan ikke få sit mandat fornyet og bør derfor erstattes.
                  
               
                     (3)
                  
                  
                     De resterende otte medlemmer blev udnævnt ved Kommissionens afgørelse 2019/C 63/05 (3). Deres respektive mandatperioder udløber i 2024. Et af disse otte medlemmer er imidlertid fratrådt og bør derfor erstattes for den resterende del af mandatperioden.
                  
               
                     (4)
                  
                  
                     Da den reserveliste, der blev fastlagt ved afgørelse 2019/C 63/05, er blevet forældet, har medlemsstaterne efter anmodning fra Kommissionen tilstillet denne en liste med kandidater, som har anerkendte kvalifikationer inden for statistik, med henblik på udnævnelse af de nye medlemmer af udvalget.
                  
               
                     (5)
                  
                  
                     Kommissionen tilstræber, at der ved udvælgelsen af de to nye medlemmer sikres en ligelig repræsentation af brugere, respondenter og andre aktører inden for EU-statistikker (herunder også videnskabelige kredse, arbejdsmarkedets parter og civilsamfundet).
                  
               
                     (6)
                  
                  
                     Kommissionen har hørt Europa-Parlamentet og Rådet om fornyelserne af mandater og de nye udnævnelser, og disse institutioner har afgivet positiv udtalelse —
                  
               VEDTAGET DENNE AFGØRELSE:
         
            Artikel 1
            Mandaterne for Claudiu HERTELIU, Ariane KÖNIG og Biruta SLOKA fornyes for en periode på fem år fra den 1. januar 2021 til den 31. december 2025.
         
         
            Artikel 2
            Roxane SILBERMAN udnævnes til medlem af Det Europæiske Rådgivende Statistiske Udvalg for en periode på fem år fra den 1. januar 2021 til den 31. december 2025.
         
         
            Artikel 3
            Antti RIPATTI udnævnes til medlem af Det Europæiske Rådgivende Statistiske Udvalg for perioden fra den 1. januar 2021 til den 8. maj 2024.
         
         
            Artikel 4
            Denne afgørelse træder i kraft på tredjedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 3. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 73 af 15.3.2008, s. 13.
         
            (2)  Kommissionens afgørelse 2016/C12/02 af 14. januar 2016 om udnævnelse af fire medlemmer af Det Europæiske Rådgivende Statistiske Udvalg (EUT C 12 af 15.1.2016, s. 2).
         
            (3)  Kommissionens afgørelse 2019/C 63/05 af 14. februar 2019 om udnævnelse af otte medlemmer af Det Europæiske Rådgivende Statistiske Udvalg (EUT C 63 af 18.2.2019, s. 4).